open-index/open-wikipedia-markdown huggingface dataset:
תיאו דב גולן

**תיאו דב גולן** (1933 – פברואר 2024) היה רופא ישראלי, מומחה לאימונולוגיה קלינית, כיהן כמנכ"ל משרד הבריאות וכמנכ"ל בית החולים רוטשילד בחיפה.

## ביוגרפיה
גולן נולד בווינה, עלה לארץ ישראל עם הוריו ואחותו ב-1938, מספר חודשים לאחר כניסת הנאצים לאוסטריה, ותחילת רדיפות היהודים שם.

התגייס לצה"ל במסגרת העתודה האקדמית, היה בוגר המחזור המלא הראשון של בית הספר לרפואה בירושלים (1952–1958). היה בעל מומחיות ברפואה פנימית, אותה רכש בבית החולים רמב"ם, מומחיות באימונולוגיה קלינית ואלרגיה, אותה רכש במכון ויצמן למדע וב"ניו אינגלנד מדיקל סנטר" של אוניברסיטת טאפטס בבוסטון (נמנה עם האבות המייסדים של מומחיות זו בארץ), ומומחיות במינהל רפואי מאוניברסיטת חיפה.

שירת בצה"ל מ-1960, בין היתר כרופא גדודי, חטיבתי (נח"ל), כמפקד רפואה פיקודי בפיקוד הצפון, בתקופה שקדמה למלחמת ששת הימים ולאחריה (1967–1969). במלחמת יום הכיפורים (1973), היה ראש השירותים הרפואיים (ראש ענף רפואה) של חיל הרפואה במפקדת קצין רפואה ראשי. בין היתר היה אחראי לוויסות פינוי הנפגעים מן החזיתות לבתי החולים השונים, וכן להפעלתם של מרכזים רפואיים מיוחדים (קטועי גפיים, פגיעות ראש קשות, כוויות), ולריכוז הנפגעים הללו במרכזים אלה. השתחרר מצה"ל בדרגת סגן-אלוף בשנת 1974.

ב-1974 מונה למנכ"ל בית החולים רוטשילד בחיפה (לימים "מרכז רפואי בני ציון"), כיהן בתפקיד עד 1986, במהלך כהונתו ניהל את הקמתו של האגף החדש (האגף המערבי, בעל 10 קומות אשפוז, ניתוח ושירותים רפואיים). באותה עת הקים את המכון הראשון בצפון הארץ לאימונולוגיה קלינית ואלרגיה, שבמסגרתו הכשיר דור רופאים מומחים חדש במקצוע זה. במקביל, נמנה עם שלושת חברי סגל ההקמה של מחלקת ההוראה והמחקר לאימונולוגיה של הפקולטה לרפואה בחיפה.

קיים קשרי מחקר מתמשכים עם עמיתים באוניברסיטת הרווארד, אוניברסיטת קורנל ומכון רוקפלר בארצות הברית.

בדצמבר 1986 מונה למנכ"ל משרד הבריאות וכיהן בתפקיד עד דצמבר 1987. בשנים 1988–1998 המשיך בניהול המכון לאימונולוגיה קלינית ואלרגיה בבית החולים ובפעילות המחקר וההוראה בפקולטה לרפואה.

פרש לגמלאות בסוף שנת 1998.

לאחר פרישתו מפעילות רפואית-ציבורית עסק בחקר היקום והאסטרופיזיקה, והרצה על נושאים אלה בהתנדבות בפני חוגים מעוניינים. שימש חבר ב.

נפטר בפברואר 2024. הותיר אחריו אישה ובת.

## קישורים חיצוניים

* 

## הערות שוליים

קטגוריה:מנכ"לי משרד הבריאות
קטגוריה:רופאים פנימיים ישראלים
קטגוריה:רופאים צבאיים ישראלים
קטגוריה:אימונולוגים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:בוגרי העתודה האקדמית
קטגוריה:מנהלי מרכז רפואי בני ציון
קטגוריה:ישראלים שנולדו ב-1933
קטגוריה:ישראלים שנפטרו ב-2024
פיטי לאונה

**פריסילה נובאס לאונה** (בפורטוגזית: **Priscilla Novaes Leone**; נולדה ב-7 באוקטובר 1977 בעיר סלבדור, באהיה, ברזיל), ידועה בתור פיטי (נהגה פיצ'י) היא זמרת רוק ברזילאית ויוצרת.

היא הייתה חברה בשתי להקות בעבר, Inkoma וshes. את קריירת הסולו שלה התחילה בשנת 2003. היא מכרה יותר מ-5 מיליון עותקים בקריירה שלה, מה שהפך אותה לאחת הזמרות רבות המכר בשנות ה-2000 המוקדמות. היא נבחרה לזמרת הרוק הכי סקסית באמריקה הלטינית ובברזיל ובמקום 35 בעולם בשנת 2010. היא זכתה בכמה פרסים בטקס הפרסים של MTV ברזיל, כולל אמנית השנה פעמיים, קליפ השנה, ההופעה החיה הטובה, ושלוש פעמים בתור הזמרת של "להקת החלומות" אשר ניתנת לקהל בבית לבחור את ההרכב החלומי בעיניהם.
היא זכתה ביותר מ-50 פרסים בקריירת הסולו שלה, שיא בברזיל.

## היסטוריה
פיטי לאונה נולדה בעיר סלבדור, באהיה בברזיל, חיה את רוב ילדותה בעיר פורטו סגורו. אביה, מוזיקאי ובעל פאב, היה מנגן שירים של להקות ואמנים משנות ה-60 וה70 כמו אלביס פרסלי והביטלס ומאוחר יותר גם להקות כמו AC\DC, נירוונה, אליס אין צ'יינס, מטאליקה ועוד שהשפיעו מאוד על כיוון המוזיקה של פיטי. היא למדה מוזיקה באוניברסיטה הפדרלית של באהיה.

היום היא חיה בסאו פאולו עם בעלה דניאל וקסלר, המתופף של להקת NX ZERO.

## קריירה
פיטי הייתה המתופפת של להקת shes בין השנים 1997–1999 היא הייתה הזמרת של להקת Inkoma בין השנים 1995–2001. כשאינקומה התפרקה, היא הוזמנה על ידי המפיק רפאל ראמוס להקליט אלבום סולו.

היא הוציאה שלושה אלבומי אולפן מלאים- Admirável Chip Novo ב-2003, Anacrônico ב-2005 ואת Chiaroscuro ב-2009, הוציאה שני אלבומים של הופעות חיות Des)Concerto Ao Vivo) ב-2007 ואת A Trupe Delirante No Circo Voador ב-2011 ושלוש תוספות די.וי.די- Admirável Vídeo Novo ב-2004, DualDisc Anacrônico ב-2005 ואת Chiaroscope ב-2009

ב-2011 חברה לגיטריסט שלה, מרטין מנדונסה ויחד הם הקליטו דיסק בפרויקט מקביל שנקרא אגרידוסה (Agridoce) שפירושו בעברית "מר מתוק", היא על הפסנתר והוא על הגיטרה. יחד הם הסתגרו כחודש יחד עם המפיק והצלם לכתוב ולהקליט דיסק בסגנון פולק, רוקנרול ובלוז.

## קישורים חיצוניים

* 

* האתר הרשמי של Agridoce

קטגוריה:זמרות ברזילאיות
קטגוריה:ברזילאיות שנולדו ב-1977
חבורה פולי-ציקלית

במתמטיקה, **חבורה פולי-ציקלית** היא חבורה שיש לה סדרה תת-נורמלית עם מנות ציקליות. אלו הן בדיוק החבורות הפתירות המקיימות את תנאי השרשרת העולה על תת-חבורות.

ההגדרה מציעה פרמטר של אורך לחבורות פולי-ציקליות. חבורות פולי-ציקליות מאורך 1 הן ציקליות. חבורה פולי-ציקלית מאורך 2 היא מטא-ציקליות (כלומר הרחבה של חבורה ציקלית בחבורה ציקלית). ראו גם "אינדקס הירש", להלן.

כל חבורה נילפוטנטית נוצרת סופית (ובפרט כל חבורה אבלית נוצרת סופית) היא פולי-ציקלית. כל חבורה פתירה סופית היא פולי-ציקלית. לכל חבורה פולי-ציקלית יש ייצוג סופי.

אנטולי מלצב הוכיח שכל תת-חבורה פתירה של \operatorname{GL}_n(\mathbb{Z}) היא פולי-ציקלית; Auslander ו-Swan הוכיחו שגם ההפך נכון: כל חבורה פולי-ציקלית (ואפילו ההולומורף של חבורה פולי-ציקלית) אפשר לשכן בחבורת המטריצות מעל השלמים.

## חבורה פולי-ציקלית למעשה

חבורה שיש לה תת-חבורה פולי-ציקלית מאינדקס סופי נקראת **פולי-ציקלית למעשה** (virtually polycyclic). לחבורה כזו יש תת-חבורה פולי-ציקלית נורמלית, ולכן היא מהווה הרחבה של חבורה סופית בחבורה פולי-ציקלית. חבורות כאלה מקיימות את תנאי השרשרת העולה על תת-חבורות, והן מוצגות סופית. 

**אינדקס הירש** של חבורה פולי-ציקלית הוא מספר הגורמים האינסופיים בסדרה הנורמלית שגורמיה ציקליים. לכל התת-חבורות הפולי-ציקליות מאינדקס סופי של חבורה G יש אותו אינדקס הירש. 

למרות שחבורה פולי-ציקלית למעשה אינה בהכרח פתירה, הירש הוכיח שלחבורות כאלה יש סדרה נורמלית סופית שכל המרכיבים שלה סופיים או ציקליים. 

חבורות פולי-ציקליות למעשה הן residually finite. יתרה מזו, הירש הוכיח (1946) שאם כל המנות הסופיות של חבורה כזו הן נילפוטנטיות, אז היא נילפוטנטית בעצמה. ההשלמה הפרו-סופית של חבורה פולי-ציקלית למעשה, קובעת את החבורה עד כדי מספר סופי של מחלקות איזומורפיזם (Grunewald–Pickel–Segal, 1980).

לחבורות פולי-ציקליות למעשה יש חשיבות מיוחדת בתורת המבנה של אלגברות חבורה. אלו הן הדוגמאות היחידות שאלגברת החבורה שלהן הוא חוג נותרי או בעל ממד אינג'קטיבי סופי.

## קישורים חיצוניים
* 

קטגוריה:תורת החבורות
סודות הקוסמים נחשפים

"**סודות הקוסמים נחשפים**" (באנגלית: **Magic's Biggest Secrets Finally Revealed**) היא סדרת טלוויזיה  משנת 1997 החושפת את הטריקים שמאחורי קסמים.

במהלך התוכנית הקוסם ואל ולנטינו, המכונה "הקוסם במסיכה", מציג קסמים שונים, בדרך כלל בסיוע עוזרת או מספר עוזרות. הקסמים משתייכים לקטגוריות שונות כגון קסמי קלפים, קסמי היעלמות וקריאת מחשבות. לאחר כל קסם מוסבר בבירור מהו הטריק שמאחוריו. אם הקסם אינו מתאים לניסיון ביתי, הדבר נאמר. אחד הקסמים שהוצגו לאורך הסדרה הוא הקסם המסוכן ביותר הקיים: קסם ובו הקוסם תופס (לכאורה) קליע בשיניו. בתוכנית "מכסחי המיתוסים" הוכח שהדבר בלתי אפשרי.

את התוכנית מלווה קריין. הקריין בעברית הוא אוהד ארקין.

פרקה האחרון של התוכנית שודר בסוף שנת 2009 

כאמור תוכנית זו זכורה כתוכנית קלאסית משנות האלפיים המוקדמות בטלוויזיה הישראלית.

## קישורים חיצוניים

קטגוריה:קסמים
קטגוריה:תוכניות טלוויזיה אמריקאיות שעלו לשידור בשנות ה-1990
מנולו גאביאדיני

**מנולו גאביאדיני** (באיטלקית: **Manolo Gabbiadini**; נולד ב-26 בנובמבר 1991) הוא כדורגלן איטלקי המשחק בעמדת החלוץ בא-נסר. מנולו הוא אחייה של הכדורגלנית מלאינה גאביאדיני.

## קריירה
ב-14 במרץ 2010 ערך את הבכורה שלו במדי אטאלנטה כאשר נכנס כמחליף במשחק נגד פארמה. ב-9 ביולי 2010 הושאל לסיטאדלה תמורת 500 אירו לעונה אחת, בעונה זו הוא הבקיע 5 שערים ב-27 משחקים. ביוני 2011 חזר לאטלנטה. ב-24 במרץ 2012 הבקיע את שער הבכורה שלו בניצחון על בולוניה. ב-24 באוגוסט 2012 עבר גאביאדיני ליובנטוס תמורת 3.5 מיליון אירו וכרטיס השחקן של ג'יימס טרויסי וכעבור כמה ימים השואל לבולוניה.

ב-17 בנובמבר 2010 ערך את הופעת הבכורה שלו במדי נבחרת איטליה עד גיל 21 במשחק נגד טורקיה. ב-29 במרץ 2011 הבקיע את שערו הראשון במסגרת בינלאומית נגד גרמניה. בסך הכל רשם 16 הופעות ו-10 שערים במדי הנבחרת הצעירה.

ב-15 באוגוסט 2012 ערך את הופעת הבכורה שלו במדי הנבחרת הבוגרת במסגרת משחק ידידות נגד  שנערך בברן.

בשנת 2013 עבר השחקן לשורות סמפדוריה מהליגה האיטלקית הבכירה.

בשנת 2015 עזב גאביאדיני את סמפדוריה ועבר לנאפולי.

ב-31 בינואר 2017 חתם בסאות'המפטון מהפרמייר ליג. ב-11 בינואר 2019 חזר לסמפדוריה וחתם לארבע וחצי שנים.

ב-29 ביולי 2023 חתם בא-נסר מאיחוד האמירויות.

## קישורים חיצוניים

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני אטאלנטה
קטגוריה:כדורגלני יובנטוס
קטגוריה:כדורגלני בולוניה
קטגוריה:כדורגלני סמפדוריה
קטגוריה:כדורגלני נאפולי
קטגוריה:כדורגלני סאות'המפטון
קטגוריה:כדורגלני א-נסר (דובאי)
קטגוריה:כדורגלני נבחרת איטליה
קטגוריה:ספורטאים זרים באיחוד האמירויות הערביות
קטגוריה:איטלקים שנולדו ב-1991
פרוסולה

**פרוסולה** (בכתיב לועזי: Frossoula) הייתה אוניית מעפילים. אורגנה במסגרת עליית אף על פי על ידי פעילי ההעפלה ז'אן ארון ואברהם סטבסקי, ללא מלווים מאנשי כוחות המגן העבריים, ללא אמצעי קשר עם מפקדותיהם בארץ ישראל או תיאום עם מוסד ציוני מוכר. 

## תולדותיה
הפליגה מרומניה ב-25 במאי 1939 כשעל סיפונה 650 מעפילים יהודים שברחו מצ'כיה. בדרך הבחין רב החובל כי כלי שיט של הבריטים עוקבים אחרי האונייה ונכנס לעגון בנמל טריפולי בלבנון. שם גם נקנו סירות שישמשו בהמשך להורדת מעפילים. משם המשיכה האנייה לנמל ביירות בתקווה לזכות לסיוע הקהילה היהודית וחברת "אליאנס" שהשפעתם בעיר הייתה רבה.

ב -16 ביוני עגנה "פרוסולה" בביירות. הנציב העליון הצרפתי אישר גם ירידת אנשים לחוף ואשפוז החולים וזאת למרות מחאות הקונסול הבריטי. לאחר 5 שבועות, בלחץ הבריטים, הועלו המעפילים על האונייה וסולקו לים הפתוח.

כעבור מספר ימים הועברו בלב ים, בתנאים קשים במיוחד, לאוניית המעפילים "טייגר היל".

## לקריאה נוספת
*יהודה ואלך (עורך), **אטלס כרטא לתולדות ה"הגנה"**, ירושלים: הוצאת כרטא, 1991, עמ' 49.
* אבנרי, אריה. מולוס עד טאורוס: עשור ראשון להעפלה 1934-1944. תל אביב: יד טבנקין, 1985. 
## קישורים חיצוניים
* "פרוסולה", באתר מוזיאון ההעפלה וחיל הים
*  The Black Rose Transport, מאת המעפיל קארל האז'ק
* סיפורו של המעפיל טומי קולקה, אז בן 9, באתר "לדורות"
* מידע על ההפלגה, באתר האינטרנט של יד ושם ותצלומים: http://collections1.yadvashem.org/notebook_ext.asp?item=81625, http://collections1.yadvashem.org/notebook_ext.asp?item=83886, http://collections1.yadvashem.org/notebook_ext.asp?item=81870, http://collections1.yadvashem.org/notebook_ext.asp?item=82630, http://collections1.yadvashem.org/notebook_ext.asp?item=82130

קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1939
קטגוריה:אוניות מעפילים בשירות עליית אף על פי
קטגוריה:ציונות בצ'כיה
קופאווה

**הר הגעש קוֹפאווה** (בספרדית: **Volcán Copahue**) הוא הר געש שכבתי, על הגבול שבין צ'ילה (מחוז ביוביו) לארגנטינה (פרובינציית נאוקן). על פסגת ההר יש תשעה לועות געשיים לאורך קו של כ-2 קילומטרים, והלוע שבפסגה המזרחית מכיל אגם לוע מלוח וחומצי שקוטרו כ-300 מטרים. במהלך המאה ה-20, פלטו התפרצויות געשיות שמקורן באגם הלוע, סלעים פירוקלסטיים ורסיסים של גופרית נוזלית, שהתקררה. פירוש השם "קופאווה" בשפת המפוצ'ה הוא "מי גופרית".

## גאולוגיה וגאוגרפיה
קופאווה שוכן על תשתית של סלעי משקע וסלעים געשיים, שנוצרו בזמן האאוקן או הפליוקן. הר הגעש של ימינו שוכן באזור פעיל געשית, כשקלדרה מהפליוקן, קאוויווה דל אגריו ((Caviahue (Del Agrio)), שמידותיה 20 ק"מ על 15 קילומטרים, שוכנת מזרחית לקופאווה.

הר הגעש הנוכחי הפך פעיל בערך לפני 1.2 מיליון שנים, והקלדרה הנוכחית, טראפה-טראפה (Trapa-Trapa), נוצרה בין לפני 600,000 שנים ל-400,000 שנים, ופלטה זרמים פירוקלסטיים חזקים, שהגיעו עד למרחק של 37 קילומטרים מהר הגעש.

מבנה הר הגעש הנוכחי הוא של חרוט מגן מוארך, שרוחבו המקסימלי 22 קילומטרים ורוחבו המינימלי 8 קילומטרים. במהלך ההולוקן, התרחשו בהר לפחות שש התפרצויות געשיות, כשהאחרונה בהם התחוללה ב-22 בדצמבר 2012, והשירות הגאולוגי של צ'ילה (SERNAGEOMIN) הכריז עקב כך מצב כוננות אדום. הלוע המזרחי ביותר (והפעיל ביותר), מכיל אגם לוע המכונה "אל אגריו" (El Agrio) שה-pH שלו נע בין 0.18 ל-0.30. אף על פי שהאגם התרוקן כליל בהתפרצות של שנת 2000, הוא חזר מאז לממדיו הקודמים. מתחת ליציאה המזרחית של אגם הלוע נובעים מעיינות חמים חומציים, שתורמים לחומציות של הנהר אגריו (Río Agrio). אזור נוסף של מעיינות חמים שוכן בקלדרת קאוויווה דל אגריו, כ-7 קילומטרים צפונית מזרחית לפסגה.

## קישורים חיצוניים

* Copahue תמונות והסברים מאתר Global Volcanism Program

## הערות שוליים

ימין|ממוזער|250px|אגם הלוע בפסגה המזרחית של הר הגעש קופאווה

קטגוריה:ערכים שבהם תבנית בריטניקה אינה מתאימה
קטגוריה:הרי האנדים
קטגוריה:מחוז ביוביו
קטגוריה:אגמי לוע
קטגוריה:צ'ילה: הרי געש
קטגוריה:ארגנטינה: הרי געש
קטגוריה:גבול ארגנטינה–צ'ילה
היינריך גלאריאן

**היינריך גלאריאן** (גם **הנריקוס גלאריאנוס**, בגרמנית: **Heinrich Glarean**; יוני 1488 – 28 במרץ 1563) היה תאורטיקאי מוזיקה, משורר והומניסט שווייצרי. הוא נולד במוליס בקנטון גלארוס (ומכאן שמו) ומת בפרייבורג.

## קורות חייו
לאחר הכשרה מוזיקלית יסודית בגיל צעיר, נרשם גלאריאן לאוניברסיטת קלן, שם למד תאולוגיה, פילוסופיה ומתמטיקה נוסף למוזיקה. בשנותיו שם כתב פואמה מפורסמת כמנחה למקסימיליאן הראשון, קיסר האימפריה הרומית הקדושה. זמן קצר לאחר זאת, בבזל, פגש את ארסמוס ובין שני ההומניסטים נקשרה ידידות לכל אורך חייהם.

פרסומו הראשון של גלאריאן בתחום המוזיקה היה כרך צנוע בשם Isogoge in musicen שיצא לאור בשנת 1516. בחיבורו זה הוא דן באלמנטים הבסיסיים של המוזיקה; קרוב לוודאי, שהספר שימש להוראה. אבל ספרו המפורסם ביותר, אחת העבודות המפורסמות ורבות ההשפעה ביותר בתאוריית המוזיקה שנכתבו בתקופת הרנסאנס, היה ה"דודקאכקורדון", שאותו הוציא לאור בבזל בשנת 1547. העבודה כבדת המשקל כוללת כתבים על פילוסופיה וביוגרפיה נוסף לתאוריית המוזיקה, ומקיפה לא פחות מ-120 יצירות שלמות מאת מלחינים בני הדור הקודם (בהם ז'וסקן, אוקכם, יאקוב אוברכט, היינריך איזאק ורבים אחרים). הספר, בשלושה חלקים, נפתח במחקר של
בואתיוס, שכתב בהרחבה על מוזיקה במאה ה-6; הוא מתאר את השימוש במודוסים בקנטוס פלאנוס (למשל במזמור גרגוריאני ומונופוניה; והוא מסתיים במחקר מקיף על השימוש במודוסים בפוליפוניה.
ממוזער|מודוסים גלאריאניים
עיקר חשיבותו של ה"דודקאקורדון" (מילולית, "כלי בן 12 מיתרים") הוא בהנחה של גלאריאן, שלמעשה קיימים שנים-עשר מודוסים, לא שמונה, כפי שסברו במשך שנים רבות, למשל, בכתביו של התאורטיקאי בן זמנו פייטרו ארון. ארבעת המודוסים הנוספים כוללות צורות אותנטיות ופלגליות של המודוס האאולי (מודוסים 9 ו-10) והיוני (מודוסים 11 ו-12) - המודוסים המקבילים לסולמות מינור ולמז'ור, בסדר זה. גלאריאן אף הרחיק לכת ואמר, שהמודוס היוני הוא המקובל ביותר בשימוש מצד מלחינים בני זמנו.

השפעת מחקריו הייתה עצומה. תאורטיקאים רבים בשנים הבאות, בהם צארלינו, קיבלו את שנים-עשר המודוסים שלו, ואף כי ההבדל בין הצורות הפלגלית והאותנטית של המודוסים איננו מהווה עוד עניין לדון בו בימינו (כך שמספרם ירד לשישה), ההסבר שנתן גלאריאן למודוסים עודנו בשימוש כיום.

גלאריאן היה ממתנגדי הרפורמציה, על אף התפעלותו הקודמת ממרטין לותר.

## לקריאה נוספת

* Clement A. Miller, "Heinrich Glarean." *The New Grove Dictionary of Music and Musicians*, ed. Stanley Sadie. 20 vol. London, Macmillan Publishers Ltd., 1980. 
* Gustave Reese, *Music in the Renaissance*. New York, W.W. Norton & Co., 1954. 
* Oliver Strunk, *Source Readings in Music History*. New York, W.W. Norton & Co., 1950.
* A facsimile of Dodecachordon, http://imslp.org/wiki/Dodecachordon_(Glareanus,_Henricus)


## קישורים חיצוניים

* 

* A source of the "Dodekachordon"
* "דודקאקורדון", המכון האמריקאי למוזיקולוגיה, 1965

## הערות שוליים

קטגוריה:תאורטיקאי מוזיקה
קטגוריה:משוררים שווייצרים
קטגוריה:מוזיקה של הרנסאנס
קטגוריה:מורים למוזיקה
קטגוריה:הומניסטים מתקופת הרנסאנס
קטגוריה:ילידי 1488
קטגוריה:נפטרים ב-1563
מכה שנייה

[ממוזער|303x303 פיקסלים|צוללת דולפין AIP [אח"י תנין (צוללת מסדרת דולפין AIP)|אח"י תנין. על פי פרסומים זרים צוללות דולפין AIP מותאמות לשיגור טילים גרעיניים לטווח של 1,500 ק"מ, ובכך מעניקות לישראל יכולת מכה שנייה גרעינית.]]
**מכה שנייה** הוא מושג המתאר מצב בו אדם או מדינה, החוששים או צופים שיושמדו בעתיד, משאירים מישהו שינקום את נקמתם לאחר מכן. הדבר נועד ליצור הרתעה שאמורה למנוע את השמדת האדם או המדינה, מחשש לנקמה.

רעיון המכה השנייה הפך לידוע בזמן מרוץ החימוש בתקופת המלחמה הקרה, עם פיתוחה של הפצצה הגרעינית, כאשר לראשונה בהיסטוריה נפתחה אפשרות מעשית להשמדת מדינה שלמה בבת אחת. נוצר צורך ליצור הרתעה שגם אחרי השמדה מוחלטת של המדינה תהיה נקמה ודאית.

דוגמה לאיום במכה שנייה הוא חימוש צוללות (אשר יכולות לשהות הרחק מהמדינה המותקפת והן קשות לאיתור) בטילים גרעיניים על מנת שיוכלו להגיב נגד מדינה תוקפת בצורה עצמאית במידת הצורך ועל פי פקודות שניתנו מראש. בתוכנית הגרעין הישראלית, אפשרות זו מכונה "ברירת שמשון", על שם הסיפור המקראי של שמשון הגיבור, אשר קרא "תָּמוֹת נַפְשִׁי עִם-פְּלִשְׁתִּים", ומת תוך כדי שהרג את אויביו. 

מצב זה רלוונטי גם בתחומים כגון תורת המשחקים, הדנה בין השאר במעשה של שחקן המשחק בתנאי חוסר ידיעה לגבי מה יעשה השחקן השני, תוך חשש מתגובתו.

## דוגמאות
* על פי פרסומים זרים צוללות דולפין AIP מותאמות לשיגור טילי שיוט שפותחו בישראל (על פי פרסומים שונים מדובר בטילי פופאי), שניתן לחמש אותם גם בראשי קרב גרעיניים לטווח של 1,500 ק"מ, ובכך מעניקות לישראל יכולת "מכה שנייה" גרעינית, למקרה שתותקף בנשק גרעיני.

## ראו גם
* השמדה הדדית מובטחת
* מכה ראשונה
* כשל קטלני
* נשק יום הדין
* פצצה מומלחת

## לקריאה נוספת
* מיכאל כהן, "תוכניות המגירה למלחמת עולם שלישית: זירת המזרח התיכון 1954-1945", מערכות, תל אביב, 1998

## קישורים חיצוניים
* נועם אופיר, הפרדוקס הבליסטי - מי הראשון שיתן "מכה שנייה"?, בטאון חיל האוויר, 1 בפברואר 2002
* משה חלמיש, עולם הדממה ואפקט המכה השנייה, באתר JDN
* 

## הערות שוליים

קטגוריה:תורת המשחקים
קטגוריה:אסטרטגיה
קטגוריה:מונחים ומושגים במלחמה הקרה
בוב מנספילד

**בוב מנספילד** (באנגלית: **Bob Mansfield**) הוא סגן הנשיא הבכיר לטכנולוגיה בחברת אפל.

## חייו
מנספילד קיבל תואר BSEE מאוניברסיטת טקסס בשנת 1982. לאחר מכן הוא המשיך למלא תפקיד של מנהל בכיר בחברת SGI ותפקיד של סגן נשיא להנדסה בחברת Raycer Graphics, שנרכשה על ידי אפל בשנת 1999. בעקבות הרכישה, מנספילד נשאר עם אפל כדי למלא תפקידו החדש בתור סגן הנשיא הבכיר להנדסת חומרה במק, ופיקוח על צוותים שאחראיים של מוצרים כמו iMac ו-מקבוק.

בחודש אוגוסט 2010, מנספילד השתלט על העמדה להנדסת חומרת התקנים לאחר התפטרותו של מארק פייפרמאסטר. למרות שאפל הודיעה על פרישתו של בוב מנספילד ב-28 ביוני 2012, היא הודיעה ב-27 באוגוסט 2012 שמנספילד יישאר בחברה, ויעבוד על "פרויקטים עתידיים" ועם דיווחים למנכ"ל טים קוק. אפל הכריזה ב-29 באוקטובר 2012 כי מנספילד לקח על עצמו תפקיד חדש באפל כסגן נשיא בכיר לטכנולוגיה. כמו כן, בחברת אפל מנספילד אחראי לכל הקשור לרשת האלחוטית והתקשורת האלחוטית במכשירים של החברה.

## קישורים חיצוניים
*  באתר אפל.

## הערות שוליים

קטגוריה:אמריקאים בתעשיית המחשבים
קטגוריה:עובדי אפל
עיצור ענבלי, מחוכך, אטום

**עיצור [[עיצורים ענבליים|ענבלי]] [[עיצורים מחוככים|מחוכך]] [[קוליות העיצורים|אטום]]** מצוי בשפות מדוברות מועטות ביותר. סימן ה־IPA לעיצור הוא /q͡χ/. כדי לבטא עיצור זה יש לבטא את העיצורים [] ו־[] בו זמנית. העיצורים q͡χ ו-q͡χʷ קיימים בקברדנית והיו קיימים בפרוטו-צ'רקסית.

## התרחשות

## ראו גם

ענבלי, מחוכך, אטום
Filmation

**אולפני פילמיישן** (באנגלית: **Filmation Associates**) היא חברת הפקה שהפיקה תוכניות טלוויזיה, הן לייב אקשן והן אנימציה, במחצית השנייה של המאה ה-20, כגון הי-מן ושליטי היקום ומסע בין כוכבים: סדרת האנימציה. ממוקם ברדסה, קליפורניה, אולפן האנימציה נוסד בשנת 1963. המייסדים של **Filmation** והמפיקים העיקריים היו לו שימר ונורם פרסקוט.

הסימן המסחרי של הפקות החברה, החל בשנת 1969 היה כיתוב של "הופק על ידי" מסתובב (ובחלק מהתוכניות גם הכיתוב "מפיקים") בסוף רשימת הקרדיטים של תוכניות **Filmation** (ובהפקות מאוחרות יותר, גם כחלק מרצף הפתיחה), ככלי אשר נוצר, כך משערים, על מנת להעניק לפרסקוט ולשימר הכרה שוות-ערך. בעבר, שמו של שימר הונח מעל שמו של פרסקוט. עם זאת, הפקות **Filmation** המאוחרות מיוחסות רק לשימר, בצורה של חתימת-ידו ("לור שימר, מפיק [אחראי]"), החל מהסדרה "*Gilligan's Planet*" (1982).

רבות מהתוכניות שלה, בעיקר ההפקות של שנות ה-70 המאוחרות ושל שנות ה-80, הצטיינו בעיקר בהקניית שיעורים לחיים (מוסר השכל אשר הוסבר על ידי דמות מפתח, באופן ידידותי לילדים) באפילוג של כל פרק.

## הפקות בולטות לאורך השנים
### סדרות
* מסע בין כוכבים: סדרת האנימציה (1973 – 1974)
* הי-מן ושליטי היקום (1983 – 1985)
* אלברט השמן והילדים של קוסבי (1984 – 1985)
* שי-רה נסיכת הכוח (1985 – 1987)

### סרטים
* בחזרה לארץ עוץ (1972)
* אי המטמון (1973)
* אוליבר טוויסט (1974)
* שלגיה ושבעת הענקים (1980) 
* הי-מן ושי-רה: סוד החרב (1985)
* פינוקיו וקיסר הלילה (1987)
* שלגיה: מאושרים לנצח (1989)

## קישורים חיצוניים

קטגוריה:אולפני הנפשה
קטגוריה:חברות אמריקאיות
קטגוריה:חברות הפקת טלוויזיה בארצות הברית
White Christmas

"**White Christmas**" (בעברית: "**חג מולד לבן**") הוא פזמון לחג המולד, שנכתב על ידי אירווינג ברלין. ב-1942 הוציאה חברת דקה תקליטון עם השיר בביצועו של בינג קרוסבי, תקליטון זה נמכר בלמעלה מ-50 מיליון עותקים והוא השיר הנמכר ביותר בכל הזמנים. כן נמכרו למעלה מ-100 מיליון אלבומים הכוללים את השיר. בהמשך ביצעו את השיר אמנים רבים אחרים.

## הבית הראשון של השיר

## גרסת בינג קרוסבי
קרוסבי ביצע את השיר לראשונה בפומבי בערב חג המולד בדצמבר 1941 בתוכנית הרדיו של NBC. ב-29 במאי 1942 הוקלט השיר באולפני דקה בליווי התזמורת של ג'ון סקוט טרוטר וזמרי קן דרבי וראה אור ב-30 ביולי. באוקטובר הגיע השיר לראש מצעד הפזמונים ושהה שם 11 שבועות, שכללו את כל תקופת החגים והשנה החדשה. השיר היה מבוקש ביותר על ידי חיילי צבא ארצות הברית ברדיו הכוחות המזוינים שפעל במלחמת העולם השנייה.

השיר שולב בסרט המוזיקלי *Holiday Inn* וזיכה את ברלין בפרס אוסקר לשיר המקורי הטוב ביותר לשנת 1942. בסרט, השיר הוא דואט בין קרוסבי לשחקנית מרג'רי ריינולדס, אלא שקול הזמרה שייך לזמרת מרתה מירס. ביצוע זה הגיע למקום החמישי בדירוג "מאה שנים... מאה שירים" של מכון הסרטים האמריקאי.

ב-1947 הוקלט השיר פעם נוספת על ידי קרוסבי עם תזמורת של ג'ון סקוט טרוטר וזמרי קן דרבי. גרסה זו היא המושמעת כיום.

ב-1954 השתתף קרוסבי בסרט בשם "חג מולד לבן" ושר את השיר הזה עם דני קיי.

ב-29 באפריל 1975, הושמע השיר בשעה 10:00 בבוקר ברדיו האמריקאי בסייגון, וייאטנאם כאות שנקבע מראש לפינוי מיידי של כל הכוחות האמריקאיים מוייאטנאם.

בשנת 2002 נבחר השיר בביצועו המקורי להכלל בארכיון ההקלטות הלאומי בספריית הקונגרס, לרגל 50 שנה להקלטתו. איגוד תעשיית ההקלטה האמריקאי (RIAA) בחר בשיר במקום השני ברשימת השירים הטובים ביותר במאה ה-20 (במקום הראשון נבחר השיר מעבר לקשת בענן).

### מיקומי שיא

## ביצועים נוספים
* 1944 - פרנק סינטרה, מקום שביעי במצעד
* 1947 - פרי קומו
* 1954 - להקת The Drifters, מקום שני במצעד הרית'ם אנד בלוז ומקום 80 במצעד הכללי (הסינגל הראשון של הלהקה, מתוך 34, שצעד במצעד הכללי). השיר בביצוע זה שובץ בסרט "שכחו אותי בבית"
* 1957 - אלביס פרסלי, באלבום חג המולד שלו
* 1963 - אנדי ויליאמס ; סמוקי רובינסון
* 1964 - דוריס דיי
* 1965 - הסופרימס; בוב מרלי
* 1966 - דין מרטין
* 1967 - ברברה סטרייסנד
* 1968 - אוטיס רדינג
* 1971 - שחקני הסדרה משפחת פרטרידג'
* 1981 - בוני אם
* 1984 - קני רוג'רס ודולי פרטון
* 1989 - New Kids on the Block
* 1992 - ניל דיימונד
* 1994 - קני ג'י
* 2000 - לינדה רונסטאדט
* 2003 - בט מידלר
* 2004 - דיון וורוויק
* 2005 - וסטלייף
* 2006 - טוויסטד סיסטר
*2007 - טיילור סוויפט
* 2008 - ניל סדקה
* 2009 - אנדראה בוצ'לי; בוי ג'ורג'
* 2011 - ליידי גאגא במיני אלבומה הרביעי, *[[A Very Gaga Holiday]]*
* 2012 - רוד סטיוארט צוות התוכנית Glee
* 2016 - אוליביה ניוטון-ג'ון באלבום Friends for Christmas

## קישורים חיצוניים

* מילות השיר
* מידע אודות השיר
* 
* [הביצוע המקורי של [בינג קרוסבי]], youtube
* [הביצוע של [אנדי ויליאמס]], youtube
* [הביצוע של [פרנק סינטרה]], youtube

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:שירי טיילור סוויפט
קטגוריה:שירים באנגלית
קטגוריה:שירים שהופקו על ידי נייתן צ'פמן
קטגוריה:שירי חג המולד
קטגוריה:שירים על חלומות
קטגוריה:שירים על מזג אוויר
קטגוריה:זוכי אוסקר: השיר המקורי הטוב
הגנת צ'יגורין

**הגנת צ'יגורין** היא פתיחת גמביט במשחק השחמט הקרויה על שמו של מיכאיל צ'יגורין, שחמטאי רוסי שדורג בין עשרת הטובים בעולם בין השנים 1884 ל-1902.

המהלכים הראשונים בה הם: 1. ד4 ד5 2. ג4 פג6 וסימנה הבינלאומי הוא D07.

## שימוש
בפתיחה זו מפר השחור כמה עקרונות בסיסיים של הפתיחה: הוא לא שומר על הרגלי המרכזי ב-ד5, חוסם את רגלי ג', ומוכן להחליף את הרץ השחור בפרש. בתמורה מקבל השחור פתוח מהיר ולוחץ עם כליו על המרכז. 

אלכסנדר מורוזביץ' רב-אמן רוסי, המדורג במקום ה-9 בעולם בשחמט עם 2770 נקודות, לפי דירוג פיד"ה, הוא אחד הבודדים בצמרת העולמית שמשתמש בפתיחה זו, אף על פי שבשנות השמונים השתמש וסילי סמיסלוב אלוף העולם בשחמט בשנים 1957–1958 בפתיחה זו במשחק נגד גארי קספרוב. מורוזביץ גם פרסם ספר על פתיחה זו.

התאוריה המודרנית גורסת כי על הלבן לשחק 3.פג3 

לשחור שתי תשובות אפשריות: 

3....פו6 שעליו ניתן להגיב ב-4. פו3 או 4. ג:ד5 פ:ד5 5. פו3 לשחור מספר אפשרויות אך הלבן אמור להשיג יתרון מסוים, ובדרך כלל מרכז שולט כאשר לשחור אין משחק נגדי כפי שהוא משיג בהגנת גרונפלד.

3...ד:ג4 שעליו מגיב הלבן 4. ד5. תשובות אפשריות הן 4...פא5 (המרת כלי בשלושה רגלים לאחר 5. מהא4+) או 4...פה5 שעליו הלבן יכול להגיב ב-5. פו3 או 5. ו4 השחור יכול לענות 5...פד7, 5....פז6 5...פז4 שעל כולם הלבן עונה 6. ה4

### הדגמת ההסתעפות 3. ג:ד5 מה:ד5 - 18 משחקים

משחקי הדגמה

### הדגמת ההסתעפות 3. פו3 - 26 משחקים

משחקי הדגמה

### הדגמת ההסתעפות 3. ג:ד5 מה:ד5 - 18 משחקים

משחקי הדגמה

### הדגמת ההסתעפות 3. פג3 פו6 4. פו3

משחקי הדגמה

### הדגמת ההסתעפות 3. פג3 פו6 4. ג:ד5 פ:ד5 5. פו3

משחקי הדגמה

### הדגמת ההסתעפות 3. פג3 ד:ג4 4. ד5 פא5

משחקי הדגמה

### הדגמת ההסתעפות 3. פג3 ד:ג4 4. ד5 פה5

משחקי הדגמה

## הערות שוליים

קטגוריה:פתיחות שחמט
הגנה בלטית

**הגנה בלטית** הוא סוג של פתיחת גמביט במשחק השחמט. המהלכים הראשונים בו הם:
*1. ד4 ד5
*2. ג4 רו5

את ההגנה הבלטית מכנים לעיתים הגנת גראו או הגנת שחוביץ. זו הסתעפות לא מקובלת של גמביט המלכה הנדחה. ברוב ההסתעפויות לשחור קשיים לפתח את הרץ באגף המלכה. ההגנה הבלטית פותרת את הבעיה בצורה רדיקלית ומוציאה את הרץ מיידית. להגנה זו אין אוהדים רבים בצמרת העולמית של השחמט, אם כי רבי האמנים פאול קרס ואלכסנדר שירוב השתמשו בה מדי פעם. 

## 3. ג:ד5
## 3. פו3
## 3. מהב3
## 3. פג3
## 3. ה3

התאוריה המודרנית גורסת כי על הלבן להחליף רגלים ג:ד5 ר:ב1 ולאחר מכן לשחק 4. מהא4+ ג6 5. צ:ב1 מה:ד5 6. פו3 פד7 7. רד2 פזו6 8. ה3 פב6 כאשר ללבן יתרון עמדתי קל לאחר 9. מהא5 או משחק הרפתקני לאחר 9. מהג2
## הערות שוליים

קטגוריה:פתיחות שחמט
הגנה אוסטרית

**הגנה אוסטרית** או הגנה סימטרית הוא סוג של פתיחת גמביט במשחק השחמט. המהלכים הראשונים בו הם:
*1. ד4 ד5
*2. ג4 ג5

הפתיחה מתוארת בכתב לראשונה בספר משנת 1604 שנכתב על ידי אלסנדרו סלביו. הפתיחה מכונה הגנה אוסטרית משום שנחקרה על ידי האוסטרי הנס הברדיץ', הנס מולר ורב-האמן ארנסט גרינפלד. השחור חוזר על מסעי הלבן בצורה סימטרית, ומומחי התאוריה סבורים שהלבן אמור להשיג עדיפות והשחור יכול לכל היותר להשיג תיקו. 

הגנה זו נחשבת לכלי יעיל במיוחד מול שחקנים תוקפניים, כיוון שהיא מייצרת עמדות סימטריות עם מעט אפשרויות לתקיפה ישירה. למרות זאת, מדובר בפתיחה עם פוטנציאל רב עבור השחור, במיוחד אם הוא מצליח להימנע מטעויות ולשחק בדיוק רב. 

## 3. ג:ד5
לרוב עונה הלבן 3. ג:ד5 כאשר מסעים אחרים יכולים להעביר את המשחק להסתעפויות מוכרות מגמביט המלכה הנרצה או מהגנת טאראש.

לא טוב לשחור לענות 3...מה:ד5 כי 4. פו3 ג:ד4 5. פג3 מהא5 6. פ:ד4 או 5....מהד8 6. מה:ד4 מה:ד4 7. פ:ד4 מביאים ליתרון גדול ללבן. 

התאוריה המודרנית גורסת כי על הלבן להחליף רגלים ג:ד5 פו6 ולאחר מכן לשחק 4. ה4 פ:ה4 5. ד:ג5 פ:ג5 6. פו3 ה6 7. פג3 ה:ד5 8. מה:ד5 כאשר עמדתו המפותחת של הלבן על הלוח הפתוח נותנת לו יתרון ברור.

## הערות שוליים

קטגוריה:פתיחות שחמט
הגנת מרשל

**הגנת מרשל** היא פתיחת גמביט במשחק השחמט, שסימנה הבינלאומי הוא D06. הפתיחה נחשבת להסתעפות מפוקפקת של גמביט המלכה הנדחה. פרנק מרשל, שחמטאי אמריקני, אחד מחמשת רבי-האמנים המקוריים ומתמודד על אליפות העולם בשחמט (מול עמנואל לסקר ב-1907); אלוף ארצות הברית במשחק המלכים בשנים 1909-1936 נקט בפתיחה זו בשנות ה-20 של המאה ה-20 אך הפסיק להשתמש בה לאחר שהפסיד לאלכסנדר אלכין בתחרות באדן-באדן בשנת 1925.

המהלכים הראשונים בה הם: 1. ד4 ד5 2. ג4 פו6

## 3.פג3
הלבן יכול להתעלם מהמסע השני של השחור, ובדרך זו לחזור לקווים הרגילים של גמביט המלכה הנדחה לאחר 3...ה6, להגנה הסלבית לאחר 3...ג6 או לגמביט המלכה הנרצה לאחר 3...ד:ג4 או להגנת גרונפלד לאחר 3...ז6.

## 3. ג:ד5 פ:ד5
המשך מקובל. אם שחור משחק 3...מה:ד5 4. פג3 מהא5 5. רד2

התאוריה המודרנית גורסת כי על הלבן להחליף רגלים ג:ד5 פ:ד5 ולאחר מכן לשחק 4.פו3 ולא את המסע הברור אך הפחות מוצלח ה4. במקרה הטוב ביותר לשחור הוא יוכל להגיע לעמדה אופיינית של הגנת גרונפלד עם טמפו פחות.

## הערות שוליים

קטגוריה:פתיחות שחמט
Chabad.org

**Chabad.org** (**חבד אורג** וגרסתו בעברית **בית חב"ד** או: he.chabad.org) הוא האתר הרשמי של חסידות חב"ד העומד תחת דוברות חב"ד המרכזית. הבסיס לאתר היה אחד מראשוני האתרים היהודיים באינטרנט ומהראשונים שהפעילו את מדור "שאל את הרב".

האתר פעיל ב-8 שפות: עברית, אנגלית, צרפתית, רוסית, ספרדית, גרמנית, פורטוגזית ואיטלקית. על פי נתוני האתר, בשנת 2012 נכנסו אליו למעלה מ-20 מיליון כתובות IP שונות. האתר מכיל כ-100,000 דפי תוכן והוא מפעיל כ-1,500 אתרים עבור בתי חב"ד בעולם.

האתר הוקם במתכונת WWW בשנת 1993, והוא אחד מ-500 האתרים הראשונים בעולם שקמו אי פעם.

מנהל האתר וממייסדיו הראשיים הוא מאיר שמחה קוגן.

## היסטוריה
בשנת 1988, טרם תחילת עידן ה-WWW, חסיד חב"ד בשם הרב יוסף יצחק קייזן  החל להפיץ את תורת חב"ד ברשתות מחשבים שפעלו בטכנולוגיית ה-FidoNet. בשנת 1990 שאל קייזן את רבי מנחם מנדל שניאורסון אם להקים נוכחות חב"דית קבועה ברשת, והוא השיב בחיוב.

בשנת 1993 נרשמה מערכת זו כדומיין בשם Chabad.org. קייזן ביצע דיגיטציה והעלה לרשת את ספר התניא ומקורות מידע נוספים הקשורים לחב"ד ולתורתה. באתר ארכיון האינטרנט, שהוקם 3 שנים לאחר Chabad.org, יש מופע ראשון בשנת הקמת האתר ארכיון האינטרנט 1996. לאחר פטירתו של קייזן בשנת 1998 פרס המרכז לענייני חינוך את חסותו הרשמית על האתר.

בין השנים 2006-2001 ענו במדור "שאל את הרב" על יותר מ-500,000 שאלות עם ממוצע של כ-200 שאלות ליום, ובתקופות החגים עם ממוצע של כ-1,000 ליום.

## מבנה האתר
***שאל את הרב** – 40 רבנים ואנשי חינוך שעונים על שאלות באמצעות הדואר אלקטרוני. במקביל ישנו מדור בשם **רחל היקרה** – שירות דומה לנשים המנוהל על ידי נשים.
*מנוע חיפוש ל-שלוחי חב"ד, בתי חב"ד ומוסדות חב"ד ברחבי העולם (בסביבות 4,500 נקודות).
*בלוג חדשות, כולל גם דיווחים על פעילות של שלוחי חב"ד בעולם.
*פורטל מולטימדיה בשם "Jewish.TV" המכיל הרצאות ביהדות, מוזיקה יהודית (כולל ניגוני חב"ד). עם כ־18,000 קטעי וידאו ו-13,000 קובצי אודיו.
*ספרייה יהודית המכילה כ-5,000 ספרים הניתנים לקריאה מקוונת.
*לוח שנה יהודי רב שנתי הכולל שיעורי לימוד תורה יומיים וזמני הדלקת נרות לשבתות וחגים, עם אפשרות להרשמה לשירות דואר אלקטרוני או SMS לקבלת התראות על זמני ההלכה המבוקשים, על פי התאמה אישית.
*אתר לילדים הכולל את תוכנית הווידאו "Itche Kadoozy Show"
*האתר מוציא לאור עלון שבת באנגלית, בשם "The Scroll", המכיל שאלות ותשובות, פרשת השבוע וכדומה. העלון מחולק חינם בארצות הברית במקביל לעלון שיחת השבוע או מגיע בתשלום ישירות למנויים.
*מדור סיפורים, שירות ניוזלטר ועוד.

## קישורים חיצוניים
* 

* דוד זקליקובסקי, הרבה לפני גוגל, היהדות הייתה באינטרנט, באתר בית חב"ד
* אודות האתר באתר הרשמי של המרכז לענייני חינוך
* לקט ציטוטים מהתקשורת על Chabad.org 
* ציר הזמן של Chabad.org סרטון ביוטיוב 
* If It Involves Jews, Chabad’s Tiny but Far-Flung News Organization Is on It Alan Feuer, הניו יורק טיימס 27 בדצמבר 2008
* Ban the Web? Not Lubavitch Jews כתבה ב-Wired 19 בינואר 2000
* ‘Like a virtual Jewish ,mother’: Email alert system nags users to keep Rosh Hashanah resolutions Simone Weichselbaum ניו יורק דיילי ניוז, 17 באוגוסט 2012

## ביאורים

## הערות שוליים

קטגוריה:אתרי אינטרנט חרדיים
קטגוריה:אתרי אינטרנט שהושקו ב-1993
קטגוריה:ארגוני חב"ד
קטגוריה:אתרי אינטרנט תורניים
מדעי היהדות (כתב עת)

**מדעי היהדות** (כותר אנגלי: **Jewish Studies**) הוא כתב עת מדעי ושנתון של האיגוד העולמי למדעי היהדות, השוכן בקמפוס הר הצופים של האוניברסיטה העברית.

כתב העת נוסד בתחילת שנת ה'תשל"א (סוף 1970), כותרו הראשון היה "ידיעון – האיגוד העולמי למדעי היהדות". במשך השנים השתתפו בו חוקרים במדעי היהדות מרחבי תבל. בשנת ה'תשס"ט 2009, ערכו את "מדעי היהדות" גרשון בקון, איתמר גרינולד ומנחם הירשמן. כל גיליון "מדעי היהדות" מכיל חלק מחקרים וחלק סקירות קצרות על כותרים חדשים בתחום מדעי היהדות.

בין המשתתפים ב**מדעי היהדות**: אפרים אלימלך אורבך, משה אידל, נחם אילן, יעקב אלבוים, חנוך אלבק, מנחם אלון, שולמית אליצור, דניאל בויארין, עידו בסוק, ישראל ברטל, יצחק ברנד, ישעיהו גפני, זאב גריס, יהושע גרנט, אברהם דוד, יוסף דן, אבנר הולצמן, גתית הולצמן, אביעד הכהן, חגית הלפרין, שמואל ורסס, יעקב זוסמן, יאיר זקוביץ, גלית חזן-רוקם, עמנואל טוב, ציפי יבין, שלם יהלום, שרה יפת, רימון כשר, יהודה ליבס, חננאל מאק, שגית מור, שלמה מורג, אברהם מלמד, דליה מרקס, מרדכי נדב, הלל נוימן, חנה ספראי, מעוז עזריהו, שמחה עמנואל, חביבה פדיה, עזרא פליישר, ישראל קולת, ישי רוזן-צבי, שלום רוזנברג, ישראל רוזנסון, מיכאל ריגלר, דב שוורץ, גרשון שקד, סמדר שרלו, ישראל משה תא-שמע ויוסף תבורי.

## קישורים חיצוניים
* 

קטגוריה:ישראל: כתבי עת מדעיים
קטגוריה:ישראל: כתבי עת למדעי היהדות
Der Jude

**Der Jude** (גרמנית: 'היהודי'; נהגה: "דֶר יוּדה"; מקובלים גם התעתיקים היידים והיידים למחצה "דער יודע", "דער יודה") היה כתב עת יהודי הגותי וספרותי שנוסד על ידי מרטין בובר בעיצומה של מלחמת העולם הראשונה, והופיע בין השנים 1916 עד 1928.

עורך כתב העת היה בובר, ולצדו שימשו כעורכים: מקס מאייר (Mayer), מקס מאייר פרֶגר (Mayer Präger), , ארנסט סימון ו. כתבו בו מאמרים: תיאודור בהר, אלברט הלמן, הנס זקס, יעקב קלצקין, הוגו ברגמן, מקס איזידור בודנהיימר, ארנו נאדל, הוגה הדעות אהרן דוד גורדון, החלוץ ואיש העלייה השלישית, אליהו רפפורט ואחרים. שני סיפורים של פרנץ קפקא פורסמו בו לראשונה, "תנים וערבים" ו-"דין וחשבון לאקדמיה". גרשם שלום הביע ביקורת על הלכי רוח שהובעו במאמרים בתקופת מלחמת העולם, אבל גם שמח על מאמריו של א"ד גורדון, והעריך את המאמץ ששוקע בו, ועל כך שוחח עם בובר. 

חלק מארכיונו הובא עם עלייתו של בובר לארץ ישראל, אשר הביא עמו את ארכיון כתב העת, והוא שמור בארכיון הספרייה הלאומית, יחד עם שאר עזבונו הספרותי.

## לקריאה נוספת

* Eleonore Lappin, *Der Jude. Monographie einer Zeitschrift, 1916-1928*, Ph.D. dissertation, Hebrew University of Jerusalem, 1995.


## קישורים חיצוניים

* עותקים סרוקים של כתב העת באתר Compact Memory
* אברהם ברקאי, פול מנדס-פלור, (על "Der Jude") '''תולדות יהודי גרמניה בעת החדשה''', ד, ירושלים: הוצאת מרכז שזר, באתר כותר

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:עיתונות יהודית
קטגוריה:גרמניה: כתבי עת
חיים ראובני

**חיים ראובני** הוא מנהל יחידת עור ילדים בבית החולים סורוקה שבבאר שבע. ניהל את בית החולים בין השנים 1995-1989.

## ביוגרפיה
ראובני סיים בשנת 1973 את לימודיו בפקולטה לרפואה ע"ש רפפורט בטכניון בחיפה. ראובני התמחה ברפואת ילדים בבית החולים סורוקה ועשה התמחות-על ברפואת עור באוניברסיטת ייל שבארצות הברית. 

## קישורים חיצוניים
* 

קטגוריה:מנהלי המרכז הרפואי האוניברסיטאי סורוקה
קטגוריה:רופאי עור ישראלים
קטגוריה:רופאי ילדים ישראלים
קטגוריה:בעלי תואר דוקטור לרפואה מהטכניון - מכון טכנולוגי לישראל
ניפגש בסיבוב

**ניפגש בסיבוב** הוא שעשועון קומי, התוכנית משודרת בעיקר בימי חנוכה בערוץ הילדים. לכל תוכנית מגיעים ארבעה ילדים. הילדים שמגיעים לתוכנית נשאלים שאלות בזמן שהם עושים דברים שונים ולא רגילים. בתוכנית 4 שלבים. בכל שלב נפסל מתמודד אחד. את כל מי שנפסל ראיינו ב-3 העונות הראשונות נוי והדר, וב-2 העונות האחרונות מאי סספורטס.
בעונה הראשונה הופיעה דמותו של אנטיוכוס (שראל פיטרמן) שנהג להתעלל במתמודדים ולכתוב מכתבי הערצה לזמר שלומי סרנגה. 

## שלבים
***שלב ראשון**: בשלב הראשון שואלים את המתמודדים שאלות (כגון: מהו הצבע של קבוצת הכדורגל הפועל תל אביב). כל מי שיודע את התשובה ורוצה לענות אליה טובל את הראש בקערה עם עיסה נוזלית, כגון: ריבה, שוקולד ועוד.
***שלב שני**: בכל תוכנית השלב השני הוא שונה, לדוגמה: המתמודדים מסתכלים למסך ורואים לכמה שניות תמונות של ידוענים, והם צריכים לזכור מי היו הידוענים.
***שלב שלישי**: בשלב השלישי המתמודדים עולים על כיסא מסתובב ועונים על שאלות שהמנחה שואל.
***שלב רביעי**: היחיד שמנצח עונה על שאלות (לדוגמה: מה שם הספר החמישי בסדרת הארי פוטר). אם הוא טועה הפרס שמוגרל עובר לאחד הנפסלים. אם הוא צודק הפרס עובר אליו.

### תקופות שידור

## מנחים
***[[טל מוסרי]]** 
***[[קובי מחט]]** (1-3)
***[[עודד פז]]** (3-4)
***[[דון לני גבאי]] (1)
***שראל פיטרמן (1)
***[[נוי והדר קרקו]]** (1-3)
***[[מאי סספורטס]]** (4)
*בן רביאן (4)
* **[[יוגב מיכאלי]]**

## ניפגש בסיבוב - המעבדה

**ניפגש בסיבוב - המעבדה** היא תוכנית המשך לתוכנית "ניפגש בסיבוב". את התוכנית הנחו טל מוסרי ובן רביאן. התוכנית שודרה בערוץ הילדים, העונה הראשונה שודרה מ-28 בנובמבר 2013 עד ל-4 בדצמבר 2013.

העונה השנייה שודרה החל מספטמבר 2014. 

קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
קטגוריה:שעשועוני טלוויזיה
דעיכה מעריכית

ממוזער|400px|ערך דועך מעריכית. קבועי דעיכה גדולים גורמים לערך לרדת משמעותית מהר יותר. אנו רואים כאן גרפים עם קבועי דעיכה של 25, 5, 1, 1/5 ו1/25.

**דעיכה מעריכית** היא תכונה של פונקציה שבה ערך הפונקציה יורד באופן מעריכי כתלות במשתנה הבלתי תלוי, כלומר במרווח קבוע ערך הפונקציה יורד פי ערך קבוע.

בכיתוב מתמטי פונקציה דועכת מעריכית נכתבת בצורה הכללית:
:Y(x) = Y(0) a^{-x}
או עם הלוגריתם הטבעי:
:Y(x) = Y(0) e^{-\lambda x}
כמו גם בצורות אחרות, אשר נוחות בתחומים מסוימים.

## פיתוח ממשוואה דיפרנציאלית
קצב השינוי של ערך דועך מעריכית עומד ביחס ישר לערכו בכל רגע,
:\frac{d}{dt}A(t) = -\lambda A(t)
עבור הערך A(t) תלוי הזמן עם קבוע יחס חיובי \lambda. פתרון משוואה זו על ידי הפרדת משתנים נותן
:A(t) = A(0) e^{-\lambda t}.

## דעיכת אוכלוסייה
כאשר מדובר בקבוצת חלקיקים הדועכים מעריכית, לדוגמה מרמה אנרגטית גבוהה לרמת בסיס, אם נתבונן בחלקיק בודד (מדובר למעשה בהתפלגות פואסונית), צפיפות ההסתברות של אי דעיכה נתונה על ידי
:P(t) = \lambda e^{-\lambda t}

### זמן אופייני
זמן השהייה הממוצע של חלקיק ברמה עד לדעיכה אם כך נתון על ידי
: \langle t \rangle = \int_0^\infty t \cdot P(t)dt = \int_0^\infty t \cdot \lambda e^{-\lambda t}dt = \frac{1}{\lambda} \equiv \tau,
כאן נעשה שימוש באינטגרציה בחלקים, זמן ממוצע זה נקרא זמן אופייני ומסומן ב\tau. על בסיסו ניתן לכתוב את הפתרון למשוואת הדעיכה כך
:A(t) = A(0) e^{-\frac{t}{\tau}}.
לאחר הזמן האופייני הערך יורד לe^{-1} מערכו ההתחלתי.

כאשר מדובר בדעיכה אקספוננציאלית בזמן עם זמן אופייני של \tau, במישור התדר מתקבל לורנציין עם רוחב של \frac{1}{\tau}.

### זמן מחצית חיים

לאחר זמן זה, יורד הערך למחצית מערכו ההתחלתי. מתוך פתרון משוואת הדעיכה מתקבל כי
:t_{0.5} = \frac{ln 2}{\lambda} = \tau\ln 2.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:פונקציות ממשיות ומרוכבות
תיאנו

**תיאנו** (ביוונית: **Θεανώ**; המאה ה-6 לפנה"ס) הייתה מתמטיקאית ורופאה יוונייה, בתו של ברונטינוס, ואחת מ-28 הנשים שהיו תלמידותיו של פיתגורס וחברות באסכולה הפיתגוראית שייסד.

בהמשך הדרך, נישאה תיאנו לפיתגורס, אף על פי שהייתה צעירה ממנו ב-36 שנה. ביחד נולדו להם 5 ילדים, בהם הפילוסופית מיה.

בעת העתיקה יוחסו לתיאנו מספר מסות ומכתבים. בין השאר ישנם מקורות שמייחסים לה מסה שלא שרדה בנושא יחס הזהב. המחקר המודרני מתייחס לכל הטקסטים שמיוחסים לתיאנו כטקסטים שמהימנותם מוטלת בספק.

## קישורים חיצוניים

* Woman As Force in Long History
* Association for Women in Mathematics, p. 12
* Biographies of Women Mathematicians


קטגוריה:קצרמר פילוסופים
קטגוריה:פילוסופים של העת העתיקה
קטגוריה:מתמטיקאים מיוון העתיקה
קטגוריה:פילוסופים קדם-סוקרטים
קטגוריה:מתמטיקאיות יווניות
גורן (מסע בין כוכבים)

ביקום הבדיוני של זיכיון "מסע בין כוכבים", ה**גורן** (במקור: **Gorn**) הם גזע של חייזרים זוחלים דמויי אדם מ-"הגמוניית הגורן".

## היסטוריה בדיונית
הגורן יצרו קשר עם הסינדיקט "אוריון" כבר בשנת 2154. שמה של ממשלתם, על פי הפרק "*Bound*" של "מסע בין כוכבים: אנטרפרייז", הוא "הגמוניית הגורן". עם זאת, במשחקי המחשב "*Star Trek: Starfleet Command*" ו-"*Star Trek: Starfleet Command II: Empires at War*" ממשלת הגורן מכונה "קונפדרציית הגורן".

בשנת 2267, הגורן יצרו לראשונה מגע עם הפדרציה ב*ססטוס III*, אולם אי-הבנה כמעט והובילה למצב של מלחמה (הפרק "*Arena*" של "מסע בין כוכבים: הסדרה המקורית", בו בובי קלארק גילם את דמות הגורן). למרות שלגורן היו תביעות טריטוריאליות, הפדרציה הקימה התיישבות על כוכב זה בשנת 2371, דבר המעיד כי המתח בין שני הצדדים התרכך מאוחר יותר.

## תיאורים
הגורן הפכו לאחת מצורות החיים הבדיוניות הפופולריות ביותר ב-"מסע בין כוכבים", בשל העיצוב המרשים של האמן וואה צ'אנג, והאישיות הבלתי נשכחת של הגורן. חיה שורקת ואיטית, אך קטלנית, קפטן הגורן מפגין גם את יכולתו להיות ערמומי ושטני; מצחקק ברשעות לעצמו, בעודו מכין מלכודת עבור קפטן קירק, ולאחר מכן מבטיח לקפטן שאם יסגיר את עצמו, הגורן יהפוך את מותו ל-"רחום ומהיר". הפרק "Arena" נחשב לאחד מהפרקים הקלאסיים של הסדרה.

[שמאל|ממוזער|הגורן סלאר; מתוך הפרק "''In a Mirror, Darkly Part II''" של "[מסע בין כוכבים: אנטרפרייז", 2005.]]
במשך שנים, "*Arena*" הייתה הופעתו היחידה בלייב אקשן של הגורן, למרות ששמו של הגזע הוזכר מעת לעת. בשנת 2005, בפרק של "מסע בין כוכבים: אנטרפרייז" הופיעה דמות של גורן (אם כי ביקום המראה בלבד) בפרק "*In a Mirror, Darkly Part II*". בפרק זה, גורן (בשם סלאר) היה משגיח על קבוצה של עבדים השייכים לת'וליאנים של יקום המראה, בניסיון טכנולוגיה מספינת החלל מדגם *Constitution* - ה"דיפאיינט" NCC-1764, אשר הובאה מהיקום "הנורמלי". סלאר הסתתר במסדרונות הספינה, והרג כמה אנשי צוות, עד שנהרג על ידי ג'ונתן ארצ'ר של יקום המראה. לצורך הופעתו, סלאר עוצב והוצג באמצעות אנימציה ממוחשבת, ונראה שונה מהמראה המקורי; השינוי הבולט ביותר היה חסרונן של העיניים המורכבות. סלאר גם זז הרבה יותר מהר מאשר הגורן שבו קפטן קירק נאבק. מאחר שהפרק הכפול "*In a Mirror, Darkly*" מתרחש כולו ביקום המראה, הקשר שנראה בין אמפריית כדור הארץ לבין היצור איננה סותרת את המגע הראשון עם הגזע שתואר בפרק "Arena".

הגורן הופיעו בסדרה "מסע בין כוכבים: סדרת האנימציה", בפרק "*The Time Trap*".

ב-2022 הופיעו הגורן בשני פרקים בעונתה הראשונה של הסדרה "מסע בין כוכבים: עולמות חדשים ומשונים", שניהם מתרחשים לפני הפרק "Arena". בפרק הרביעי, "Memento Mori", מופיעה ספינת גורן שמאיימת להשמיד את ה"אנטרפרייז" בפיקודו של פייק. הגורן לא נראים בשום שלב בפרק, מה ששימר את האמירה לפיה בני האדם והגורן לא נפגשו מעולם. בפרק זה מוצגים הגורן כציידים מתוחכמים שאינם מרפים מטרפם עד להשמדתו או לכידתו. בפרק התשיעי בעונה, "All Those Who Wander", נתקלת ה"אנטרפרייז" בגורן פעם נוספת, הפעם במושבת רבייה בה בוקעים אבקועי הגורן, שניזונים על טרף חי שמסופק להם על ידי הבוגרים שמושכים לכוכב ספינות חלל באמצעות אותות מצוקה. גם בפרק זה לא נתקלים אנשי צוות הספינה בגורן בוגר.

## קישורים חיצוניים
* Gorn באתר Memory Alpha (ויקי מסע בין כוכבים)

קטגוריה:מסע בין כוכבים - גזעים
גזע חג המולד

**גזע חג המולד**, **גזע יול** או **גזע העץ של היול** הוא מנהג של חג המולד להדליק באח הבית גזע עץ קשה במיוחד. מנהג זה אופייני למדינות צפון אירופה הקרות, בהם מכונה החג בשם "יול", אך גם מקובל בארצות הברית ובבריטניה. בתקופת האימפריה הבריטית, מתיישבים בריטיים הביאו מנהג זה גם לארצות בהם חג המולד חל בחודשי הקיץ (כגון אוסטרליה וניו זילנד).
[שמאל|ממוזער|250px|איור משנת [1864 - אנשים המביאים לביתם את "גזע חג המולד" מתוך "The Book of Days" מאת רוברט צ'יימברס.]]

בעבר נהוג היה לשרוף גזע עץ שלם שהוכנס אל הבית ברוב טקס לפני החג, ובכך אפשר את חימום הבית במהלך ימי החג הקרים. ההיסטוריון הבריטי הנרי בורן סבר כי מקורו של המנהג במאה השישית או במאה השביעית, והוא מבוסס על מנהג פגאני שקדם לנצרות, וכך גם כתב רוברט צ'יימברס בספרו משנת 1864.

## כינויים
גזע העץ מכונה "Yule log" או "Yule Clog" באנגליה, ו-"Christklotz", "Christbrand" או "Weihnachtsscheit" בגרמניה.

## קישורים חיצוניים

* מידע על מנהג גזע חג המולד 

## הערות שוליים

קטגוריה:מסורות חג המולד
קטגוריה:העץ בשירות האדם
פסאודו קומנדו

**פסאודו קומנדו** (באנגלית: **Pseudocommando**) הוא מונח בפסיכיאטריה משפטית המשמש לתיאור רוצחי המונים אשר בזהירות ובשיטתיות תכננו רצח המוני בסגנון של חיילי קומנדו, כאשר במהלכו הם רצחו כמות מסיבית של אנשים ללא הבחנה באמצעות ארסנל רחב של כלי נשק אותו הם הכינו מבעוד מועד. בדרך כלל המניע העיקרי למעשיהם הוא פנטזיית נקמה אישית, שנובעת לכאורה מרגשות עזים של כעס וטינה על כך שחוו השפלה או יחס לא הוגן מצד הזולת. בנוסף, בדרך כלל הם אינם מצפים להישאר בחיים בסוף הטבח ומשום כך הם לעיתים אף עשויים להחליט להתאבד בזירת האירוע.

רוצחי פסאודו קומנדו סבורים בדרך כלל כי מעשיהם מוצדקים מבחינה מוסרית כחלק מנקמה על ההשפלה ו/או היחס הלא הוגן שלו זכו בעבר.

ישנם חוקרים המסווגים את רוצחי ההמונים לשלוש קטגוריות: רוצחי הפסאודו קומנדו, "מחסלי המשפחות" (באנגלית: **Family annihilators**) אשר רוצחים רק את בני משפחותיהם, ו"רוצחי הפגע וברח" (באנגלית: **Hit-and-run killers**) אשר מבצעים רצח המוני ומנסים לאחר מכן לברוח מזירת האירוע על מנת שלא להיתפס על ידי הרשויות.

## ראו גם
* הטבח בבית הספר היסודי סנדי הוק
* הטבח בווירג'יניה טק
* הטבח בתיכון קולומביין

## קישורים חיצוניים
* מדוע ישנם כל כך מעט נשים שמבצעות רצח המונים? - פורסם במגזין The Week ב-17 בדצמבר 2012 

## הערות שוליים

קטגוריה:רצח
ריקרדו מונטוליבו

**ריקרדו מונטוליבו** (באיטלקית: **Riccardo Montolivo**; נולד ב-18 בינואר 1985) הוא כדורגלן עבר איטלקי בעמדת הקשר מרכזי ששיחק במילאן, פיורנטינה ובנבחרת איטליה.

## קורות חייו
ריקרדו מונטוליבו נולד ב-1985 בקראבאג'ו באיטליה כבן לאנטייה, אישה גרמנייה ילידת קיל ולמרצ'לו מונטוליבו, רופא מרדים איטלקי יליד ברגמו שעבד בבית החולים גליאצי במילאנו. אחי הכדורגלן, לוקה, הוא עורך דין, אך גם מאמן כדורגל. ריקרדו התחיל לימודי כלכלה בברגמו אך עזב אותם לטובת הספורט.
מונטוליבו הוטבל בלידתו בדת הלותרנית אולם הוא מרגיש אתאיסט

## קריירת מועדונים
מונטוליבו התחיל את הקריירה שלו באטאלנטה ששיחקה אז בסרייה ב'. בגיל 18, הוא ערך את הופעת הבכורה שלו בעונת . הוא שחק 41 משחקים וכבש ארבעה שערים, ועזר למועדון לעלות לסרייה א'. בעונתו הראשונה בסרייה א', הוא שיחק 32 משחקים וכבש שלושה שערים. למרות זאת בסיום העונה שבה אטלנטה לסרייה ב'.

בקיץ 2005 עבר מונטוליבו לפיורנטינה, כאשר אטלנטה שמרה חלק מכרטיס השחקן אבל שנה לאחר מכן פיורנטינה רכשה 100% מכרטיס השחקן. במהלך עונת  התקשה לקבל דקות משחק מאחר שמאמן פיורנטינה צ'זרה פראנדלי לא בטח בו בשל חוסר ניסיונו ונתן קרדיט לשחקנים הוותיקים. עונת  התחילה טוב עבור מונטוליבו. במחזור הראשון הוא היה מבין המצטיינים במשחק נגד אמפולי ואף כבש שער יוצא דופן. בתחילת שנת 2010, עקב עזיבתם של אז קפטן דריו דניאלי וסגן קפטן מרטין יורגנסן, התמנה מונטוליבו לקפטן של המועדון. בסוף של , מונטוליבו סירב לחתום על הארכת חוזה, ובקיץ 2012 הפך לשחקן חופשי.

במאי 2012 הודיעה מאמן מילאן מאסימו אלגרי על צירופו של מונטוליבו למועדון לקראת העונה הקרובה.
ב-30 באוקטובר 2012, כבש את השער הראשון שלו במילאן בדקה ה-69 אחרי שמילאן נקלעה לפיגור 2-0 מול פלרמו והצליחה לחזור ל-2:2.
ב-25 בנובמבר 2012 לבש לראשונה את סרט הקפטן של המועדון עקב פציעתם של הקפטן הראשי מאסימו אמברוזיני והקפטן המשני כריסטיאן אביאטי.
בסיום עונת  שוחרר מהמודעון. ב-13 בנובמבר 2019 הודיע מונטוליבו על פרישה.

## קריירה בינלאומית
בצעירותו מונטוליבו שיחק בנבחרת איטליה עד גיל 21. ב-10 באוקטובר 2006 הבקיע את שער הניצחון בניצחון 1-2 נגד נבחרת ספרד במסגרת מוקדמות אליפות אירופה בכדורגל עד גיל 21 - 2007. שבוע לאחר מכן הוא ערך את הופעת הבכורה שלו בנבחרת הבוגרת בניצחון 0-2 על .

הוא נכלל בסגל המורחב של איטליה ליורו 2008 על ידי המאמן רוברטו דונאדוני אך לא נכלל בסגל הסופי ליורו.
בקיץ 2008 מונטוליבו השתתף במשחקים האולימפיים. הוא הבקיע שער אחד בארבעה משחקים והודח ביחד עם איטליה ברבע הגמר על ידי . מונטוליבו שיחק במדי הנבחרת האיטלקית גם בגביע הקונפדרציות 2009 ובמונדיאל 2010 כאשר שיחק בכל שלושת המשחקים עקב פציעתו של אנדראה פירלו.

ב-10 באוגוסט 2011 הבקיע מונטוליבו את השער הבינלאומי הראשון שלו במשחק ידידות נגד נבחרת ספרד שנגמר ב-1:2 לאיטליה.

ביורו 2012 ערך מונטוליבו 4 משחקים והגיע עם איטליה לגמר, שם הפסידה 4-0 לנבחרת ספרד.

מונטוליבו זומן לסגל הנבחרת לקראת מונדיאל 2014, אך שבר את קרסולו במשחק הכנה מול נבחרת אירלנד והחמיץ את המונדיאל.

## קישורים חיצוניים

* 

## הערות שוליים

קטגוריה:קשרי כדורגל איטלקים
קטגוריה:כדורגלנים איטלקים
קטגוריה:כדורגלני אטאלנטה
קטגוריה:כדורגלני פיורנטינה
קטגוריה:כדורגלני מילאן
קטגוריה:כדורגלני נבחרת איטליה
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הקונפדרציות 2009
קטגוריה:כדורגלני מונדיאל 2010
קטגוריה:איטלקים ממוצא גרמני
קטגוריה:כדורגלני יורו 2012
קטגוריה:איטלקים שנולדו ב-1985
אחלאם מוסתע'אנמי

ממוזער|אחלאם מוסתע'אנמי ביריד ספרים בביירות, 2012
**אחלאם מוסתע'אנמי** (בערבית: **أحلام مستغانمي**; בתעתיק מדויק: אחלאם מסתע'אנמי) היא סופרת ומשוררת אלג'יראית מהמפורסמות ביותר הכותבת בערבית.

## קורות חיים
אחלאם מוסתע'אנמי היא בתו של מוחמד שריף, ממנהיגי המהפכה באלג'יריה. בוגרת הפקולטה למדעי הרוח באוניברסיטת אלג'יר, (1973). סיימה לימודי דוקטורט בתחום הסוציולוגיה באוניברסיטת סורבון (1982). נישאה לעיתונאי לבנוני ועברה לגור עמו בבירות. שם הקימה בשנת 2003 הוצאת ספרים בשם **פרסומי אחלאם מוסתע'אנמי** (מנשוראת אחלאם מסתע'אנמי). היא פרסמה שישה ספרים, בהם טרילוגיה נודעת, המורכבת מ**זיכרון הגוף** (ד'אכרת אל-ג'סד) 1993, **שיכרון חושים** (פודא אל-חואס) 1998, **ממיטה למיטה** (עאבר סריר) 2003. קובץ שיריה הראשון, **על עוגן הימים** (עלא מרפא אל-איאם), יצא לאור בשנת 1973. קובץ שיריה האחרון, **כזבי דג** (אכאד'יב סמכה), יצא לאור בשנת 1993.

הספר **זיכרון הגוף** זכה להצלחה רבה והיא קיבלה עבורו את מדליית נגיב מחפוז לספרות בשנת 1998. הרומן תורגם לעברית ויצא לאור בשנת 2019 בסדרת מכתוב. נכון ל-2011, מוסתע'אנמי פרסמה כשלושה ספרי פרוזה וארבעה ספרי שירה.

## קישורים חיצוניים

* האתר הרשמי של אחלאם
* ביוגרפיה קצרה באנגלית
* 

## הערות שוליים

קטגוריה:סופרות אלג'יראיות
קטגוריה:משוררות לבנוניות
קטגוריה:ילידות 1953
בוש דה נואל

שמאל|ממוזער|250px
שמאל|ממוזער|250px
**בְּוּש דֶה נוֹאֶל** (נהגה עם U שורקת, שנשמעת לחלק מהישראלים כמו חיריק או כמו "יוּ", בצרפתית: **Bûche de Noël** - "גזע עץ של נואל" - או "גזע חג המולד") הוא קינוח מסורתי המוגש בחג המולד בצרפת ובמדינות שהיו בעבר מושבות צרפת.

הקינוח נקרא על שם המנהג להדליק בחג המולד גזע עץ שנקרא "גזע חג המולד" באח הבית.

הקינוח עשוי מעוגת ספוג, ז'נואז המגולגלת לרולדה כשהיא ממולאת בקרם חמאה בטעם שוקולד ומצופה בקרם זה על מנת להידמות לגזע עץ. לעיתים מצפים את העוגה בציפוי אבקת סוכר על מנת לשוות לה מראה של גזע עץ מכוסה שלג. בגרסאות מודרניות של העוגה נעשה שימוש בעוגת שוקולד ולעיתים בגנאש במקום קרם החמאה, או בהוספת טעמים לקרם כגון טעמי קפה. לעיתים משתמשים בפירות יער (אוכמניות, דומדמנית ודובדבנים) על מנת לעטר את העוגה. כמו כן לעיתים נעשה שימוש במרציפן או מרנג לעיטור.

לא ידוע מקורה של העוגה, אולם קיים תיעוד היסטורי של הכנתה באמצע המאה ה-19.

## קישורים חיצוניים

* ההיסטוריה של המאכל

## הערות שוליים

קטגוריה:מאכלי חג המולד
קטגוריה:עוגות
קטגוריה:קינוחי שוקולד
קטגוריה:המטבח הצרפתי: קינוחים
קטגוריה:רולדות